मेडिकल कैंप में जरूरतमंद लोगों का किया उपचार
बरनाला|सिविल सर्जनबरनाला के दिशा निर्देशों में वार्ड नंबर 22 में बीबी राजिंदर कौर और हरभजन सिंह के सहयोग से इंटरनेशनल वुमन-डे पर आउटरीच मेडिकल कैंप का आयोजन किया गया। इस कैंप का उद्घाटन डाॅ. रोशनी कौंशल डिप्टी मेडिकल कमिशनर बरनाला और सैनिक विंग शिरोमणी अकाली दल के प्रधान गुरजिंदर सिंह सिद्धू ने सांझे तौर पर किया। विशेष मेहमान के तौर पर डाॅ. हरिंदर सिंह जिला फैमली प्लानिंग अफसर ने शिरकत की। इस मौके पर संबोधित करते हुए डाॅ. रोशनी कौंशल ने कहा कि यह कैंप लगाने का मनोरथ गरीब लोगों को सेहत संभालने के लिए जागरूक करना है। कैंप के दौरान जरूरतमंद लोगों का मुफ्त चैकअप किया और दवाइयां बांटी गईं।
hin_Deva hin_Deva